NaiveNeuron/SloPal huggingface dataset:
Gál, Gábor, poslanec NR SR (2014-04-02):
Ďakujem pekne za slovo, pani podpredsedníčka. V zmysle zákona musím vyhlásiť, že som v konflikte záujmov, som advokát a zastupujem aj klientov, ktorých sa to môže dotýkať a poviem veci, ktoré sa dotýkajú mojich klientov. Prvá vec. Pán poslanec Kadúc aj Chren povedali, že zjednoduší sa podnikanie. Ale my tu máme iks možností, ako začnem podnikať. Nemusím hneď založiť kapitálovú spoločnosť. Nech si ten začínajúci podnikateľ vyberie inú formu podnikania. Kapitálová spoločnosť je o tom, že sa vloží určitý kapitál na začiatku, ktoré, ten kapitál je aj nejaký smerodajný pre obchodných partnerov tej právnickej osoby. A vlastne základné imanie má vplyv aj na posudzovanie zadlženosti tej ktorej firmy, to má vplyv na možnosť vyhlásenia konkurzu. Čiže to, to idete do takých vzťahov, ktoré teraz ani neviem od tohto stola posúdiť. A hovorím, že netreba ísť, keď niekto nemá 5 000 eur, nemusí ísť do eseročky, má inú možnosť, vybrať si inú formu podnikania. Veľmi silným argumentom z vašich úst je, že sa zlepší vymožiteľnosť práva. To sa nezlepší. Zlepšilo by sa hlavne v prípade, že súdne konania by sa zrýchlili a hlavne kebyže sa aplikuje u nás právo poctivý obchodný styk pred zmluvnými dojednaniami v štýle, že niekto niekoho do niečoho nanúti. Proste súdy by mali aplikovať to, že aký je ten poctivý obchodný styk a keď nie je, tak by tej zmluve nemali prisúdiť nijakú právnu ochranu.
Hrnčiar, Andrej, podpredseda NR SR (2019-04-04):
Otázka č. 5, poslanec Martin Klus sa pýta ministra obrany Slovenskej republiky Petra Gajdoša: „Vážený pán minister, ako dopadla návšteva amerického tímu ohľadne zavedenia F-16 do našej výzbroje? Budeme mať sklad, kam si uložíme muníciu, ktorú ministerstvo obrany objednalo? Bude dostatočne blízko pri Sliači, aby mohli F-16 plniť úlohy v Systéme integrovanej protivzdušnej a protiraketovej obrany, ktoré nám vyplývajú z členstva v Severoatlantickej aliancii?“
K. Cibulková, poslankyňa: (2009-09-16):
Národná rada Slovenskej republiky uznesením zo 17. júna 2009 č. 1484 pridelila návrh na prerokovanie týmto výborom: Ústavnoprávnemu výboru Národnej rady, Výboru Národnej rady pre financie, rozpočet a menu, Výboru pre verejnú správu a regionálny rozvoj a Výboru Národnej rady pre ľudské práva, národnosti a postavenie žien. Poslanci Národnej rady, ktorí nie sú členmi výborov, ktorým bol návrh pridelený, neoznámili v určenej lehote gestorskému výboru žiadne stanovisko. Návrh zákona odporúčali Národnej rade schváliť: Ústavnoprávny výbor Národnej rady uznesením č. 697 z 2. septembra, Výbor Národnej rady pre financie, rozpočet a menu, Výbor Národnej rady pre verejnú správu a regionálny rozvoj a Výbor Národnej rady pre ľudské práva, národnosti a postavenie žien. Z uznesení výborov Národnej rady vyplývajú tri pozmeňujúce návrhy, o ktorých gestorský výbor navrhuje hlasovať spoločne a tieto schváliť. Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky návrh poslankýň Národnej rady Jany Laššákovej a Renáty Zmajkovičovej schváliť v znení v schválených pozmeňujúcich a doplňujúcich návrhov uvedených v tejto spoločnej správe. Spoločná správa výborov Národnej rady bola schválená uznesením Ústavnoprávneho výboru Národnej rady z 8. septembra 2007 pod č. 703. Týmto uznesením ma zároveň poveril výbor predložiť túto spravodajskú informáciu. Ďakujem. Pán predsedajúci, otvorte rozpravu.
Ďuriš Nicholsonová, Lucia, podpredsedníčka NR SR (2019-02-05):
Pán poslanec Heger.
Hrnčiar, Andrej, podpredseda NR SR (2018-05-25):
Pani poslankyňa Nehézová.
Blaha, Ľuboš, podpredseda NR SR (2024-04-16):
Pán poslanec Ján Podmanický.
Grendel, Gábor, podpredseda NR SR (2020-12-08):
Ďakujem. Pán poslanec Krúpa.
Fronc, Martin, poslanec NR SR (2013-09-19):
Ďakujem pekne, pani podpredsedníčka. Tiež by som rád povedal dobré ráno, ale neviem, či sa to v tejto chvíli hodí po nočných rokovaniach. Ale k téme. Viete, keď Pierre de Coubertin založil olympijské hnutie a bola prvá novodobá olympiáda, bola to predstava o amatérskej súťaži v zmysle tých historických helénskych olympijských hier. Ale vývoj išiel svojou cestou a postupne aj do olympijského hnutia vstupoval veľký biznis. Ešte potom boli roky za predsedovania Avery Brundagea, keď sa delili športovci na amatérov a profesionálov a profesionálni, ktorí vykonávali šport za financie, nemohli byť účastníkmi olympijských hier. Ale biznis to prevalcoval. Hovorím to v tej súvislosti, že paralympijské hnutie, paralympiáda vznikla neskôr, podstatne neskôr, ale je to taká, by som povedal, mladšia a menšia sestra olympijského hnutia a tento proces v podstate do značnej miery kopíruje. Ani paralympijské hnutie dnes nie je o vyslovenom amaterizme. Aj tam sa točia už zaujímavé peniaze. Samozrejme, zďaleka nie také ako v olympijskom. A z toho pohľadu myslím si, že by mali niektoré ochranné procesy fungovať rovnako. Čiže vnímam za celkom prirodzené a v poriadku ochranu paralympijských symbolov. A hovorím to preto, že návrh tohto zákona podporíme. Len trošku poznáme históriu paralympijského hnutia na Slovensku a nechcem sa k tomu vracať, len pripomeniem, čo pred, ani nie pred desiatimi rokmi sa dialo v Slovenskom paralympijskom výbore, ako sa nakladalo s finančnými prostriedkami. Čiže keď my tu nastavujeme pravidlá, celkom iste chceme, aby to fungovalo v poriadku. A vždy to je o ľuďoch. A preto chcem vysloviť presvedčenie, že paralympijské hnutie, keď mu istým spôsobom takto na Slovensku vytvoríme istú ochranu, bude fungovať naďalej seriózne a v prospech paralympikov. A musím povedať ešte jednu takú vetu, že stále cítim, že v tomto hnutí je ešte stále viac toho oduševnenia a amaterizmu. Ak, a v dobrom slove hovorím o amaterizme, teda o istej súťaživosti a istej prirodzenej radosti z tej súťaže v športe. Bol by som to asi stihol aj včera za tie dve minúty, pani podpredsedníčka, svoje vystúpenie. Moje vystúpenie chcelo len veľmi krátko sa vysloviť k problému a s tým, že návrh zákona podporíme. Ďakujem.
Ďuriš Nicholsonová, Lucia, podpredsedníčka NR SR (2018-10-18):
Päť faktických poznámok na vaše vystúpenie, pán poslanec. Končím možnosť prihlásiť sa. Pán poslanec Dostál.
Benčík, Ján, poslanec NR SR (2022-10-26):
Ďakujem pekne. Veď sme za jedno, pán poslanec. Lebo že ja som tu konečne aj v tom príspevku krátkom v rozprave povedal, že rovnako ako sú pre mňa neakceptovateľné názvy ulíc alebo čohokoľvek, nejakých verejných priestranstiev pomenovaných po exponentoch jednej totality, tak rovnako a nemenej určite aj po predstaviteľoch totality tej druhej, ktorá navyše trvala podstatne viac ako a ešte zničila viac životov na Slovensku, by som povedal.
Puci, Róbert, poslanec NR SR (2014-12-02):
Pán predseda, dajte hlasovať o pozmeňujúcom návrhu pána poslanca Mičovského.
Matovič, Igor, poslanec NR SR (2018-10-23):
Martin, neviem, či je úplne šťastné v tejto chvíli nejak, by som povedal, nechcem povedať útočiť, nebol to útok, ale používať nejaké tvrdé slová voči kolegom z hnutia SME RODINA. Veľakrát v minulosti pri hlasovaniach nás podržali, držali sme spolu a ja som to pochopil možno po tom, jak Milan Krajniak vystúpil, a keď hovoril, že jednoducho povedal, že keď ten návrh príde, tak za neho zahlasujú, tak držia slovo. A myslím, že by sme sa mali skôr sústrediť iba na to, že kolegom zo SME RODINA iba apelovať vlastne na rozdiel, ktorý zrazu vzišiel z toho Madejovho pozmeňováku, že pred týždňom alebo v pondelok, keď aj nejaké spoločné rokovanie bolo o tejto veci v rámci opozície, jednoducho nebolo naozaj známe, že oni chcú urobiť z prezidenta pajáca pri 76. O 90 sa baviť nemusíme, lebo tá 90 tam je formálne, aby sme niektorí boli spokojní alebo možno niektorí ľudia, voliči boli akože spokojní, zalepíme im oči, však vlastne ústavná väčšina tam bude potrebná, oni sami s tým nepočítajú. Oni sami s tým počítajú, že 90 potrebujú teraz, ale potom či zo SME RODINA, alebo fašistov hodia jednoducho cez palubu a dohodnú si sami obsadenie Ústavného súdu, čiže budú rozhodovať sedemdesiatšestkou a budú prezidentovi dávať dvojičky, naozaj, ešte raz opakujem, urobia iba čisto z neho pajáca, ktorý, ktorému zoberú aj tú poslednú právomoc pri Ústavnom súde, kedy mohol rozhodnúť o tom, kto tomu Ústavnému súdu bude veliť, kto budú jeho podpredsedovia a podobne. Čiže neútočil by som v tejto chvíli, ešte raz hovorím, na kolegov zo SME RODINA, skúsme skôr apelovať na túto zmenu, na základe ktorej by mohli zmeniť názor.
Blanár, Juraj, podpredseda NR SR (2023-02-09):
Toto je parlamentná tlač 1387.
K. Sárközy, poslankyňa: (2005-03-17):
Predseda Národnej rady Slovenskej republiky svojím rozhodnutím č. 1031 z 2. februára 2005 pridelil správu o súčasnom stave sociálno-ekonomickej úrovne v jednotlivých regiónoch Slovenska a pripravovaných opatreniach na odstraňovanie sociálno-ekonomických rozdielov v jednotlivých regiónoch do konca volebného obdobia týmto výborom: Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre pôdohospodárstvo, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre sociálne veci a bývanie. Správu prerokovali a odporúčajú Národnej rade Slovenskej republiky vziať na vedomie. Výbor Národnej rady Slovenskej republiky pre hospodárstvo, privatizáciu a podnikanie uznesením z 9. marca 2005 č. 516, Výbor Národnej rady Slovenskej republiky pre pôdohospodárstvo uznesením z 8. marca 2005 pod č. 307, Výbor Národnej rady Slovenskej republiky pre verejnú správu uznesením z 8. marca 2005 pod č. 278 a Výbor Národnej rady Slovenskej republiky pre sociálne veci a bývanie uznesením z 8. marca 2005 pod č. 235. Z výborov Národnej rady Slovenskej republiky, ktoré správu prerokovali, nevyplývajú pre Národnú radu Slovenskej republiky žiadne návrhy. Gestorský výbor určil poslankyňu Kláru Sárközy ako spoločnú spravodajkyňu výborov a poveril ju predniesť na schôdzi Národnej rady Slovenskej republiky správu výborov o výsledku prerokovania uvedeného materiálu vo výboroch a predložiť návrh na uznesenie Národnej rady Slovenskej republiky, ktorú po rozprave prečítam. Vážený pán predseda, môžete otvoriť rozpravu.
Paška, Pavol, predseda NR SR (2013-05-17):
Otváram rozpravu v treťom čítaní . Nemám prihlášku. Vyhlasujem rozpravu za skončenú a budeme hlasovať.
Grausová, Natália, poslankyňa NR SR (2017-03-28):
Ďakujem za slovo. Súdruh Budaj, ja sa len čudujem (reakcia z pléna), že tu rozprávate o rovnosti pred zákonom a že vôbec spomínate bývalú totalitu, pretože totalita sa nám tu vracia, za zákon z dielne súdružky Žitňanskej (reakcia z pléna) o stíhaní občanov za jeho zákon, za jeho, za, za názor občanov, za tento zákon by sa nemuseli hanbiť ani komunisti v 50. rokoch a ani KGB a ani NKVD.
A. Belousovová, podpredsedníčka NR SR: (2007-05-09):
Takže, pán poslanec Švidroň, chcete reagovať na pána poslanca Fronca?
Blanár, Juraj, podpredseda NR SR (2023-02-08):
Posledná faktická od pána poslanca Milana Kuriaka.
Glváč, Martin, podpredseda NR SR (2016-09-06):
Ďakujem veľmi pekne. Dávam slovo spravodajcovi, ktorého určil navrhovaný gestorský výbor pre financie a rozpočet, poslancovi Eduardovi Adamčíkovi. Nech sa páči.
Danko, Andrej, podpredseda NR SR (2024-01-19):
Poslanec Šimečka. Poslankyňa Kleinert.
Jurinová, Erika, podpredsedníčka NR SR (2012-10-16):
S ďalšou faktickou poznámkou pán poslanec Jarjabek.
Grendel, Gábor, podpredseda NR SR (2021-12-09):
Ďakujeme, pani ministerka. Ďalšia otázka je opäť od pána poslanca Mariána Kéryho, je adresovaná ministrovi zdravotníctva Vladimírovi Lengvarskému a znie: „Vážený pán minister, ruskou vakcínou Sputnik sa u nás už síce neočkuje, ale pokiaľ sa mohlo, tak túto možnosť využili tisíce ľudí. Ak by títo ľudia mali záujem o druhú, resp. tretiu dávku, ktorou vakcínou sa majú dať zaočkovať?“
Grendel, Gábor, podpredseda NR SR (2021-05-05):
V rozprave teraz vystúpi ako poverený člen poslaneckého klubu SMER pán poslanec Ľuboš Blaha.
Kmec, Stanislav, poslanec NR SR (2016-12-07):
Vážený pán predsedajúci, v rozprave vystúpil pán poslanec Jozef Viskupič a podal dva pozmeňujúce a doplňujúce návrhy. Pán predsedajúci, najprv dajte hlasovať o bode zo spoločnej správy s odporúčaním gestorského výboru schváliť.
Figeľ, Ján, podpredseda NR SR (2015-09-24):
Na vystúpenie pána poslanca Mičovského sú štyri faktické. Nech sa páči, Juraj Blanár.
Žitňanská, Jana, poslankyňa NR SR (2020-11-04):
Ďakujem pekne, pán predsedajúci. V prvom rade chcem teda oznámiť, že sťahujem podpis spod pozmeňujúceho návrhu, ktorý sme spolu s pánom poslancom Lehotským včera podali, a chcela by som predniesť nový pozmeňujúci návrh k novele zákona, ktorým sa mení zákon č. 162/2014 o verejných zbierkach. Odôvodnenie je, ideme vlastne zjednotiť lehotu, počas ktorej sa môže čistý výnos použiť z verejných zbierok na Slovensku a mimo Slovenska. Takisto chceme zabezpečiť, aby zbierky, ktoré boli uskutočnené v roku 2019, ale kvôli COVID-u sa v roku 2020 nemohli realizovať, čiže mimovládne organizácie, ktoré vyhlásili verejné zbierky a chceli poskytovať nejaké služby, tak vlastne kvôli COVID-u nemohli a chceme im umožniť, aby si tieto peniaze mohli preniesť aj do ďalšieho roku. Takisto sa aj mení názov zákona v dôsledku navrhnutých zmien tak, aby reflektoval nielen zmenu, ale aj doplnenie zákona o verejných zbierkach. Čiže teraz mi dovoľte prečítať pozmeňujúci návrh poslancov Národnej rady Slovenskej republiky Jany Žitňanskej a Tomáša Lehotského k návrhu zákona, ktorým sa mení zákon č. 162/2014 Z. z. o verejných zbierkach a o zmene a doplnení niektorých zákonov (tlač 220). 1. V čl. I § 13 ods. 3 znie: „(3) Právnická osoba je povinná do 24 mesiacov odo dňa ukončenia zbierky predložiť správnemu orgánu záverečnú správu zbierky podľa ods. 4 písm. a) a b).“ 2. V čl. I sa dopĺňa bod 2, ktorý znie: „2. Za § 17 sa vkladá § 17a, ktorý vrátane nadpisu znie: „§ 17a Prechodné ustanovenie k úprave účinnej od 1. decembra 2020 Na zbierky, pri ktorých neuplynula lehota na predloženie záverečnej správy podľa § 13 ods. 3 v znení účinnom do 30. novembra 2020, sa vzťahuje tento zákon v znení účinnom od 1. decembra 2020.“.“ V nadväznosti na uvedené doplnenie sa úprava v čl. I § 13 ods. 3 označuje ako bod 1 a primerane sa upraví názov zákona. 3. V čl. II sa slová „1. novembra 2020“ nahrádzajú slovami „1. decembra 2020“. Zároveň teda; toto je pozmeňujúci návrh a zároveň by som chcela požiadať o vyňatie bodu 2 zo spoločnej správy na osobitné hlasovanie. Ďakujem.
Gašpar, Tibor, poslanec NR SR (2024-02-08):
Budeme hlasovať o bode 158 druhého pozmeňujúceho návrhu poslanca Galka.
Laurenčík, Milan, podpredseda NR SR (2020-09-17):
Ďakujem. Chce sa vyjadriť k rozprave pán spravodajca? Nie. Prerušujem rokovanie o tomto bode programu. Ďalej nasleduje návrh na vyslanie príslušníkov ozbrojených síl Slovenskej republiky do vojenských výcvikových misií Európskej únie v Malijskej republike a v Stredoafrickej republike . Návrh má tlač 236 a spoločná správa výborov má tlač 236a. Návrh uvedie minister obrany Slovenskej republiky pán Jaroslav Naď. Prosím ho, aby sa ujal slova. Nech sa páči.
Pčolinský, Peter, podpredseda NR SR (2023-06-15):
Môžte hlasovať o pridelení výborom. Ak Národná rada nepridelí výbory, pridelí ich predseda Národnej rady tak či tak. (Hlasovanie.) Prítomných 134, za 85, proti 7, zdržalo sa 42. Tento návrh sme schválili. A budeme pokračovať hlasovaním o bode 51 schváleného programu, ktorým je prvé čítanie o vládnom návrhu zákona o obecnej polícii (tlač 1564). Spravodajcom je pán poslanec Peter Dobeš. Prosím ho, aby hlasovanie uviedol. (Hlasovanie o vládnom návrhu zákona o obecnej polícii a o zmene a doplnení niektorých zákonov , tlač 1564.)
Laurenčík, Milan, podpredseda NR SR (2022-03-24):
To je jedno, kto tu ostane, ale nebude porušovať rokovací poriadok. Pokračujte, prosím. (Reakcie z pléna.)
Hrušovský, Pavol, podpredseda NR SR (2010-08-05):
Mrzí ma, pani poslankyňa, že ste v krátkom čase vy porušili rokovací poriadok a druhýkrát preto, lebo som vás pozorne počúval a boli ste vy, ktorá ste spomenuli pána poslanca Matoviča vo svojej faktickej poznámke, preto som sa snažil tolerovať pánovi poslancovi Matovičovi, len preto, lebo som vás neupozorňoval ako dámu, poslankyňu, na porušovanie rokovacieho poriadku. Nebudem s vami diskutovať, pani poslankyňa. (Potlesk.) Nech sa páči. S faktickými poznámkami na vystúpenie pána predsedu pán poslanec Muňko. Nech sa páči.
Procházka, Radoslav, poslanec NR SR (2012-06-22):
Ďakujem, pán predseda, prepáčte. V prípade, že ak neprejde procedurálny návrh pána poslanca Sulíka, dovoľujem si navrhnúť, aby plénum požiadalo o krátke vysvetlenie pána ministra zahraničných vecí. Ide o to, že sa chystáme prevziať zodpovednosť za cudzie, respektíve spoločné záväzky v sume, na akú si sami musíme požičať, a zároveň sa nielen ja, ale aj viacerí členovi ústavodarného zboru členského štátu eurozóny v podstate náhodou z médií dozvedáme, že minister zahraničných vecí nášho údajne strategického partnera organizuje nejakú desiatku vyvolených za účelom tvorby nového jadra Únie. A zodpovednosť má význam vtedy, keď je spojená s vplyvom. Ak sa s nami počíta iba pri platení, a pri debatách o novej podobe Únie nie, tak to pre tento štát a pre tento národ nie je dobrý obchod. Možno sa to dá vysvetliť. A ja k pánovi ministrovi zahraničných vecí prechovávam plný rešpekt, je to superkompetentný človek a možno nám to vie vysvetliť. Ďakujem pekne.
Mikloško, Jozef, poslanec NR SR (2015-05-22):
Ďakujem pekne. Mňa by trocha zaujímal ten podnet, odkiaľ si dostal, že akurát túto látku si našiel. No tak to ako keby z neba spadla, takých sú milióny, ktoré sú otázne. Druhá vec, keď v dôvodovej správe hovoríš o vedeckých argumentoch, že sa dokázalo to a to, tak, samozrejme, patrilo by sa aj citovať, ktorá kniha, ktorý článok, lebo toto je taký tenký ľad, to dobre vieš. No, tretia poznámka je, neviem si predstaviť, že keď naozaj sa s tým dá liečiť epilepsia dojčiat, že by sa tento liek nemohol používať, prečo to ministerstvo nepredložilo? A, samozrejme, z toho mi aj napadlo, čo si v závere aj povedal, že bolo by najlepšie dať to ako pozmeňovák k tomu pôvodnému a dohodnúť s ministerstvom zdravotníctva túto zmenu. No, posledná poznámka, že v liekoch je skutočne veľa všelijakých látok, liekov je stále viac a viac, isto sú v nich aj všelijaké veci, ktoré sú samo osebe zakázané, ale v liečení sa používajú, tak už nechcem hovoriť, morfium, ópium a čo ja viem, nie som na to odborník, ale z toho teda vyplýva, že prečo práve táto jedna, keď v liekoch je tých všelijakých prísad a rôznych látok veľmi veľa. Ďakujem.
Dej, Dávid, poslanec NR SR (2023-12-14):
Ja len chcem dodržiavať rokovací poriadok, nechcem ísť proti nemu.
Žitňanská, Jana, poslankyňa NR SR (2021-10-20):
Navrhujem hlasovať o 17.00 hod. dnes.
Zemanová, Anna, poslankyňa NR SR (2023-03-23):
Prepadne prvýkrát.
Osuský, Peter, poslanec NR SR (2020-11-04):
Dobre, s dovolením, prečítam teda bod G: „Národná rada so znepokojením vníma informáciu o prítomnosti islamských džihádistov, ktorí vraždia v Náhornom Karabachu nevinných ľudí.“ Môžeme hlasovať.
Kollár, Boris, predseda NR SR (2022-09-28):
S ďalšou faktickou poznámkou vystúpi pán poslanec Kuffa.
P. Paška, predseda NR SR: (2010-02-03):
(Hlasovanie.) 137 prítomných, 106 za, 28 sa zdržalo, 3 nehlasovali. Návrhy sme schválili a pridelili návrh do výborov a určili lehotu na prerokovanie. Pani poslankyňa Gabániová uvedie v prvom čítaní hlasovanie o návrhu zákona č. 355/2007 Z. z. o ochrane, podpore a rozvoji verejného zdravia (tlač 1404).
Blanár, Juraj, podpredseda NR SR (2021-06-16):
Pani poslankyňa Anna Remiášová, nech sa páči.
Danko, Andrej, predseda NR SR (2016-12-07):
Ďakujem, vážení páni poslanci. Pán poslanec Boris Kollár.
M. Sabolová, poslankyňa: (2008-12-08):
Čiže už aj v tom čase bolo pochybenie a bolo to v lete tohto roku. Teraz zrejme asi ministerstvo financií, ktoré má problémy ešte z kauzy TIPOS, mlčí a nechce ísť ďalej a hlbšie, tak sa vás pýtam, prečo nesledujete aj tieto kroky? A pýtam sa, pán poslanec, kde sú vaši koaliční kolegovia, ktorí by obhajovali nielen vaše vyjadrenia, ktoré tu dnes zazneli, ale aj kroky vášho ministra. HZDS sa ešte nevyjadrilo, SMER tiež mlčí, neviem, čo je za tým.
Bugár, Béla, podpredseda NR SR (2016-09-22):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Petrovi Štarchoňovi. Pán poslanec, nech sa páči.
Choma, Igor, poslanec NR SR (2014-11-26):
Ja by som len chcel dať na vedomie všetkým pánom poslancom, že výbor zasadá teraz.
Novotný, Viliam, poslanec NR SR (2012-10-26):
Ďakujem pekne. Chcel by som sa poďakovať pánovi poslancovi Chrenovi za jeho veľmi vyvážené vystúpenie. A myslím, že okrem toho, že samozrejme hovoril o zákone o meste Košice a podal pozmeňujúci návrh, pomenoval pomerne dobre aj ten problém, ktorý nie je len v tomto návrhu zákona, ale je vyjadrený aj v zákone o obecnom zriadení č. 369. Keď som začal pôsobiť ako volený zástupca v komunálnej politike, tak nás naučili, že 369-ka je zákon o obecnom zriadení napísaný tak, že primátor, respektíve starosta a obecné, respektíve mestské zastupiteľstvo majú ako keby rovnovážne rozdelené kompetencie. A táto rovnováha moci je veľmi dôležitá preto, aby bola veľmi demokraticky vykonávaná samospráva. Žiaľ, v období prvej Ficovej vlády aj na tlak starostov a primátorov, a ja nehovorím, že mnohokrát aj na základe objektívnych argumentov, že teda nie je najšťastnejšie štyri roky bojovať s obecným zastupiteľstvom alebo s mestským zastupiteľstvom, keď je navolené ináč, ako je politická príslušnosť primátora alebo starostu, sa tá rovnováha preklápať v prospech primátora alebo starostu. Nepovažujem to za najšťastnejšie riešenie, nepovažujem to za najšťastnejšie riešenie a tá diskusia o tom je naozaj namieste, aj keď viem, že ten tlak ZMOS-u bude veľmi intenzívny v prospech ďalšieho posilňovania kompetencií primátora a starostu. Myslím si, že veľmi dobre pán poslanec Chren opísal aj situáciu v meste Košice, aj situáciu a silu poslaneckého klubu SMER-u v mestskom zastupiteľstve. O to viac je potrebné hľadanie tohto konsenzu. A mňa veľmi a mne je veľmi ľúto, že tento konsenzus sa snažíme hľadať tu v Národnej rade. A tak musia návrhy pozmeňovacích návrhov predkladať kolegovia z Prešovského a Bratislavského kraja, miesto toho, aby sme si to vydiskutovali v Košiciach a prišiel jeden názor a návrh, ktorý má podporu na...(Prerušenie vystúpenia časomerom.)
Glváč, Martin, podpredseda NR SR (2016-04-19):
Ďakujem. Pani poslankyňa Natália Blahová.
Kmec, Peter, podpredseda vlády SR pre Plán obnovy a odolnosti a využívanie eurofondov (2023-12-08):
Vážený pán predseda, vážené pani poslankyne, vážení páni poslanci, na rokovanie Národnej rady Slovenskej republiky predkladám vládny návrh zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/3/1990 Zb. o priestupkoch v znení neskorších predpisov, vodný zákon, v znení neskorších predpisov. Cieľom návrhu zákona je zabezpečenie dobrého stavu vôd zosúladením právnych predpisov tak, aby povinnosti vyplývajúce zo zákona o vodách pre vlastníkov malých čistiarní odpadových vôd do 50 ekvivalentných obyvateľov boli vykonateľné v praxi. Vzhľadom na náročnosť zosúladenia existujúceho stavu malých čistiarní odpadových vôd s prijatou právnou úpravou a povinnosťami vyplývajúcimi pre vlastníkov malých čistiarní odpadových vôd je potrebné primerane predĺžiť lehotu na predloženie vydaných povolení na osobitné užívanie vôd na vypúšťanie odpadových vôd do povrchových vôd alebo do podzemných vôd orgánu štátnej vodnej správy na zosúladenie s ustanovenými požiadavkami. Lehota sa predlžuje do 31. decembra 2028. Ak by sa lehota nepredĺžila, znamenalo by to nemožnosť prevádzkovania tých čistiarní odpadových vôd do 50 ekvivalentných obyvateľov, ktoré majú právoplatné povolenia vydané na šesť až desať rokov. Ak by títo vlastníci aj naďalej prevádzkovali čistiarne odpadových vôd do 50 ekvivalentných obyvateľov bez zosúladenia s ustanovenými požiadavkami, konali by v rozpore so zákonom, čo by malo za následok uloženie sankcií za porušenie zákona a zároveň by mohlo dôjsť k zhoršeniu dobrého stavu vôd a ohrozeniu práva na priaznivé životné prostredie. Vážený pán predseda, vážené pani poslankyne, vážení páni poslanci, verím, že vládny návrh zákona schválite. Ďakujem za pozornosť.
Jurinová, Erika, podpredsedníčka NR SR (2014-10-29):
Ďakujem pekne, pán poslanec. Na vaše vystúpenie sú dve faktické poznámky. Ešte predtým, ako teda dám možnosť, udelím slovo pre tých, ktorí chcú podať faktickú poznámku, by som chcela privítať na balkóne študentov z Obchodnej akadémie z Martina. Takže vitajte. (Potlesk.) A dávam slovo pánovi poslancovi Kaníkovi. Nech sa páči.
Liba, Peter, poslanec NR SR (2020-05-20):
Vážené pani poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa dopĺňa zákon č. 170/2018 Z. z. o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a o doplnení niektorých zákonov v znení zákona č. 119/2019 Z. z. (tlač 111). Návrh zákona prerokúvame v skrátenom legislatívnom konaní, ktoré schválila Národná rada uznesením dnešného dňa, 20. mája 2020. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Pán predsedajúci, otvorte, prosím, všeobecnú rozpravu.
Glváč, Martin, podpredseda NR SR (2018-05-17):
Ďakujem. Chce sa vyjadriť spravodajca? Nech sa páči.
Hrušovský, Pavol, podpredseda NR SR (2011-05-17):
Ďakujem pekne, pán predseda. Kolegyne, kolegovia, chcel by som len stručne vyjadriť svoj postoj a názor na predkladaný vládny návrh zákona, ktorý sprísňuje podmienky na cestách aj pre vodičov. A ja vítam iniciatívu pána ministra aj navrhovanú úpravu pravidla trikrát a dosť. Ale keď som študoval ten návrh zákona, predsa len mi pri tejto sankcii niečo chýba. Častokrát sme svedkami vážnych dopravných nehôd, ktoré vodiči spôsobili pod vplyvom alkoholu, pri ktorých vznikajú trvalé následky na zdraví alebo, nedajbože, aj smrť na ceste spôsobenej dopravnou nehodou pod vplyvom alkoholu. Preto zvažujem sprísniť ustanovenie tohoto zákona v druhom čítaní o doplnenie v tom, že ak niekto spôsobí dopravnú nehodu pod vplyvom alkoholu, následkom ktorej budú trvalé, ťažké následky na zdraví alebo, nedajbože, smrť, tak nie trikrát a dosť, ale, priatelia, raz a dosť. Aj napriek tomu, že bude trestnoprávne postihnutý, aj napriek tomu, že mu doteraz bolo zakázané na nejaký čas riadiť motorové vozidlo, myslím si, že táto zmena je žiaduca. A chcel by som poprosiť všetkých kolegov, nechcem byť nejak primárne v tom ako sám poslanec, skúsme zvážiť takýto návrh, a ak bude vôľa, poprosil by som o podporu. Ale zdá sa mi to byť celkom normálne a samozrejmé, že ľudia sú viacej nahnevaní na tých vodičov, ktorí spôsobujú takýto druh dopravných nehôd, ako na tých, ktorí idú zo svadby a ich hliadka pristihne a tak ďalej atď. Nechcem znižovať vážnosť riadenia motorových vozidiel pod vplyvom alkoholu, ale toto opatrenie sa mi zdá byť teraz namieste. Ďakujem. (Potlesk.)
Hrnčiar, Andrej, podpredseda NR SR (2019-12-03):
Prosím, prezentujme sa a hlasujme. (Hlasovanie.) Prítomných 128, za 72, proti 35, zdržal sa 21. Konštatujem, že sme prijali uznesenie, ktorým sme schválili návrh rozpočtu Sociálnej poisťovne. Prosím spoločného spravodajcu predsedu výboru pre zdravotníctvo poslanca Štefana Zelníka, aby uviedol hlasovanie o návrhu uznesenia k návrhu rozpočtu Úradu pre dohľad nad zdravotnou starostlivosťou na roky 2020 až 202 (tlač 1743). (Ruch v sále a zaznievanie gongu.) Nech sa páči, pán poslanec. (Hlasovanie o návrhu rozpočtu Úradu pre dohľad nad zdravotnou starostlivosťou na roky 2020 až 2022 , tlač 1743.)
Zmajkovičová, Renáta, podpredsedníčka NR SR (2013-10-17):
S faktickými poznámkami dvaja poslanci. Uzatváram možnosť prihlásiť sa s faktickou poznámkou. Pán poslanec Mihál.
Šeliga, Juraj, podpredseda NR SR (2021-02-25):
Nech sa páči, s faktickou poznámkou pán poslanec Tomáš.
Vetrák, Milan, poslanec NR SR (2021-06-23):
Ďakujem pekne, pán predsedajúci. Kolegyne, kolegovia, v prvom rade poďakovanie za to, že ste chvíľu počkali. Výnimočne som dochádzal dnes do Bratislavy a zápchy na obchvatoch sú veľké, takže tých päť minút som, žiaľ, meškal. No a k tomuto samotnému legislatívnemu návrhu, v zásade je veľmi stručný. Bol vypracovaný po zhode medzi v podstate poslaneckými klubmi opozície aj koalície a medzi prvým, druhým čítaním vlastne nevzniklo v rámci diskusie nič, čo by bolo potrebné zapracovať priamo do tohto návrhu zákona. Takže, ak by predsa bolo niečo, čo treba vysvetliť, som pripravený na diskusiu, ale inak by som vás chcel požiadať, aby ste tento návrh podporili aj v druhom čítaní. Ďakujem pekne.
P. Hrušovský, predseda NR SR: (2005-06-30):
(Hlasovanie.) 136 prítomných, 40 za, 24 proti, 71 sa zdržalo, 1 nehlasoval. Body 25, 26 zo spoločnej správy sme neschválili.
Poliačik, Martin, poslanec NR SR (2013-05-21):
Ďakujem, pani podpredsedníčka. Panie poslankyne, páni poslanci, dovoľte mi, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému vládnemu návrhu zákona. Predmetný návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie, a spĺňa po formálnoprávnej stránke náležitosti uvedené v § 67 a 68 rokovacieho poriadku, ako aj náležitosti určené v legislatívnych pravidlách. Predseda Národnej rady preto predmetný návrh zákona zaradil v zmysle § 72 rokovacieho poriadku do programu schôdze. Predseda Národnej rady zároveň vo svojom rozhodnutí z 21. marca 2013 č. 421 navrhol, aby návrh zákona prerokovali ústavnoprávny výbor a výbor pre zdravotníctvo. Za gestorský výbor navrhol ústavnoprávny výbor s tým, aby výbory návrh zákona prerokovali v druhom čítaní do 30 dní a gestorský výbor do 32 dní od prerokovania návrhu zákona v prvom čítaní. Zo znenia uvedeného návrhu zákona je zrejmý účel navrhovanej úpravy. Navrhuje sa, aby na likvidáciu Protidrogového fondu bolo možné použiť ustanovenia zákona o konkurze a reštrukturalizácii, aplikácia ktorého podľa platného znenia zákona nie je možná, a zabezpečiť ukončenie likvidácie fondu výmazom z obchodného registra. Keďže mám priestor na vlastnú úvahu a nechcem ísť kvôli tak v podstate technickej norme do rozpravy, poviem k tomu iba toľko, že áno, samozrejme, nedá sa nesúhlasiť s týmto, vedie to k tomu, že jedna organizácia, ktorá vôbec neslúžila svojmu účelu, ktorá skôr slúžila na čerpanie peňazí do pochybných mimovládiek s pochybným pozadím, by mala skôr zmiznúť z tváre sveta čím skôr. Čo ale neznamená, že drogová politika štátu si nezaslúži peniaze, naopak, drogová politika štátu si peniaze zaslúži a dúfam, že aj keď na jednej strane by mohlo prísť k zmene zákona, čo sa týka trestov, tak je strašne veľa práce potrebnej urobiť na strane prevencie, terénnej práce a osvetových programov na školách, začínajúc už na základných. Takže pri tomto zákone, samozrejme, nemám problém s tým, aby prešiel, ale som veľmi zvedavý, akým spôsobom vláda sa bude vyrovnávať s tými ostatnými vecami, ktoré som spomenul. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada po všeobecnej rozprave uzniesla podľa § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. Odporúčam zároveň predmetný návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady č. 421. Pán predseda, pani podpredsedníčka, prepáčte, otvorte, prosím, rozpravu.
Lipšic, Daniel, poslanec NR SR (2013-09-18):
No ja predpokladám, že vláda sem príde aspoň na hlasovanie a že po mojom záverečnom slove (nasledujúce povedané súbežne s predsedajúcim) dáte nejakú krátku prestávku a budeme hlasovať. A budeme hlasovať.
Nicholsonová, Lucia, podpredsedníčka NR SR (2016-06-15):
Ďakujeme aj my pánovi poslancovi Dostálovi. Na vaše vystúpenie chce zareagovať jeden pán poslanec s faktickou poznámkou. Pán poslanec Kamenický, nech sa páči.
Vitteková, Anna, poslankyňa NR SR (2014-04-01):
Ďakujem. Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Sulík, Richard, predseda NR SR (2011-06-02):
Prosím, hlasujte teraz. (Hlasovanie.) Prítomných 142 poslancov, hlasovalo 76 za, 1 proti, 64 sa zdržalo, 1 nehlasoval. Národná rada pridelila návrh tohto zákona výborom, určila gestorsky výbor a príslušné lehoty. Dámy a páni, skončili sme s hlasovaním. Vyhlasujem prestávku na tri minúty a budeme pokračovať v rozprave k zákone(zákonu) o hazarde. (Prestávka.) (Po prestávke.)
Glváč, Martin, podpredseda NR SR (2016-09-21):
Pán poslanec Mizík.
Szőllős, Ján, poslanec NR SR (2022-12-20):
Pán predsedajúci, dajte, prosím, hlasovať o návrhu zákona ako o celku bez odporúčania.
Droba, Juraj, poslanec NR SR (2010-12-16):
Vystúpenie hodné teba, Robert, vtipné, zábavné a tak ďalej, bohužiaľ, mnohé obsahovalo mnohé nezmysly. Ja sa vyjadrím iba k jednému z nich. Hovoril si o sponzoroch našej strany, ktorí figurujú v orgánoch spoločností, konkrétne sa bavíme o dvoch ľuďoch, ktorí sú s nami od začiatku, sú to rovní, čestní chlapi, otvorene dali peniaze našej strane a otvorene sa k tomu prihlásili. Momentálne nastúpili do firiem, ktoré pod vaším vedením boli totálne zdecimované a pred krachom, a snažia sa ich zachrániť v rámci dozornej rady. My našich sponzorov zverejňujeme, nehanbíme sa za to, sú to naši ľudia, hlásime sa k nim. Vaši traja sponzori rozoberali Slovensko, ale nefigurujú oficiálne u vás nikde. Ďakujem. (Potlesk.)
Grendel, Gábor, podpredseda NR SR (2021-03-16):
Vážené panie poslankyne, vážení páni poslanci, pokračujeme v prerušenom rokovaní, o chvíľu pristúpime k hlasovaniu, ale ešte sa vás chcem opýtať, bol som požiadaný, takže budem sa pýtať na všeobecný súhlas k tlači 450, ide o návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 56/2012 o cestnej doprave. Takže ešte raz, tlač 450 a požiadavka predkladateľov je, aby táto tlač išla v utorok 23. marca po tlači 361. Je s tým všeobecný súhlas? (Súhlasná reakcia pléna.) Áno, ďakujem veľmi pekne. Ešte dva procedurálne návrhy. Najprv pán poslanec Šipoš.
Pellegrini, Peter, podpredseda NR SR (2020-07-09):
Ďakujem pekne. Pán poslanec bol jediný prihlásený v tomto bode, preto sa pýtam, či chce niektorý z členov vlády vyjadriť sa k tomu, čo zaznelo. Nech sa páči, pani ministerka, máte slovo.
Hort, Milan, podpredseda NR SR (2010-08-04):
Ďakujem. Teraz sa s procedurálnym návrhom hlási pani poslankyňa Natália Blahová. Nech sa páči.
Matejička, Vladimír, poslanec NR SR (2018-06-13):
Ďakujem, pán predsedajúci. V rozprave k uvedenému návrhu zákona vystúpili dvaja poslanci, pani poslankyňa Zemanová a pán poslanec Galek. Pozmeňujúci a doplňujúci návrh podala pani poslankyňa Zemanová. Keďže boli včera v rozprave podané pozmeňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
P. Hrušovský, podpredseda NR SR: (2001-09-12):
Panie poslankyne, páni poslanci, vyhlasujem 5-minútovú prestávku, nie o 15.05, 15.06 hodine tak, aby som bol... (Prestávka.)
Červeňáková, Elena, poslankyňa NR SR (2018-02-13):
Ďakujem za slovo. Nesúhlasím s princípom platených doplnkových ordinačných hodín, považujem to ozaj za nesystémové. Prečo chceme znova deliť pacientov na tých, čo na to majú, a na tých, čo na to nemajú? Cestu k zlepšeniu poskytovania zdravotnej starostlivosti vidím aj v elektronickom zdravotníctve. Je to veľmi dobrá vec a myslím si, že zavádzanie niečoho nového vždy stojí niečo. Je to strastiplná cesta, ale využívanie asi chvíľu potrvá, no podľa mňa alebo podľa sestier je to správna cesta. Znamená to benefit pre pacienta, pacient má možnosť z domáceho prostredia sa objednať na vyšetrenie, a to elektronicky a hlavne bezplatne, a, samozrejme, skráti sa aj čakacia doba na vyšetrenie. Čo sa týka elektronického systému, urýchli sa komunikácia zdravotníckych pracovníkov, pacientov a, samozrejme, aj poisťovní. Ďakujem.
Blanár, Juraj, podpredseda NR SR (2022-12-02):
To znamená o jedenástej hodine dnes. Prerušujem rokovanie o tomto bode programu. Ďakujem pánovi spravodajcovi. Pán poslanec Cmorej ešte zostáva, pretože budeme spolupracovať pri ďalšom bode, ktorým je prvé čítanie o návrhu poslancov Petra Cmoreja, Tomáša Lehotského a Mariána Viskupiča na vydanie zákona, ktorým sa dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov. Je to pod parlamentnou tlačou 1319, návrh na pridelenie výborom je v rozhodnutí č. 1377. Dávam slovo pánovi poslancovi Petrovi Cmorejovi, ktorý za skupinu poslancov tento návrh odôvodní. Nech sa páči. (Rokovanie o návrhu poslancov Národnej rady Slovenskej republiky Petra Cmoreja, Tomáša Lehotského a Mariána Viskupiča na vydanie zákona, ktorým sa dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov , tlač 1319.)
P. Paška, predseda NR SR: (2007-03-27):
(Hlasovanie.) 142 prítomných, 68 za, 61 proti, 13 sa zdržalo. Ani tento bod sme neschválili.
Bugár, Béla, podpredseda NR SR (2018-01-30):
Nech sa páči, prezentujme sa a hlasujme. (Hlasovanie.) Prítomných 138 poslancov, za 80, proti 1, zdržalo sa 57 poslancov. Konštatujem, že tieto návrhy pána poslanca Šucu sme schválili. Nech sa páči.
T. Cabaj, podpredseda NR SR: (2009-10-27):
V rozprave vystúpili všetci, ktorí boli prihlásení písomne. Panie poslankyne, poslanci, kto má záujem do rozpravy sa prihlásiť ústne. Registrujem, sú to pán poslanec Ivan Mikloš, pán poslanec Jozef Mikuš. Končím možnosť prihlásiť sa do rozpravy. Slovo má pán poslanec Ivan Mikloš.
Laššáková, Jana, podpredsedníčka NR SR (2015-07-02):
Pán poslanec Beblavý, nech sa páči.
Grendel, Gábor, podpredseda NR SR (2021-06-29):
Spravodajcom k tomuto bodu je pán poslanec Ľubomír Vážny, ktorého určil navrhnutý gestorský výbor pre sociálne veci. Nech sa páči, pán poslanec, máte slovo.
Drdul, Dominik, poslanec NR SR (2023-06-23):
Ďakujem veľmi pekne. V prvom rade chcem oceniť vecný a úctivý tón, kolega, vážim si to. Ešte posledný krát môj pozmeňujúci návrh nebol čítaný momentálne v rozprave, bol schválený na výbore a je súčasťou spoločnej správy len technicky. Ja rozumiem tomu, že mnoho osôb so zdravotným postihnutím je nemajetných a že vlastne nie sú spôsobilé si zakúpiť možno automobil, ktorý je do troch rokov, ale v tom prípade mu akákoľvek výška príspevku a akékoľvek podmienky nároku nepomôžu. To je skôr otázka toho, aký máme inkluzívny trh práce a akým spôsobom sa naša spoločnosť, ktorá, bohužiaľ, nepatrí k tým najinkluzívnejším stavaním sa ku uchádzačom o zamestnanie so zdravotným postihnutím, a o tom, akú majú reálnu šancu uspieť v konkurencii na trhu práce, čo je na samostatnú diskusiu, ktorú som sa snažil, samozrejme, toto obdobie viesť tiež, len vždy sa podarí skôr niečo, nie všetko naraz. A ani sa to tak nedá vyriešiť. Je mi ľúto, že sú momentálne tie kritériá nastavené takto, ale vždy, keď som sa pokúšal s tými kritériami niečo robiť, tak som dostal odpoveď na spôsob, že štát nastavuje, komu a ako prispeje, a že je vlastne legitímne povedať, že prispejeme iba tým, ktorí nejakým spôsobom majú opodstatnenú potrebu zadovážiť si motorové vozidlo, a to je napríklad tá podmienka zamestnania alebo podmienka prevážania takejto osoby tuším do sociálnej služby alebo do školy. No a, samozrejme, nikdy sa nedá vyhovieť každému, pretože každé takéto rozvoľnenie tých podmienok... (Prerušenie vystúpenia časomerom.)
Hlina, Alojz, poslanec NR SR (2014-02-13):
Ďakujem veľmi pekne. Ja ešte doplním, že autobusy, autobusy, trolejbusy tam ešte chýbajú. A naozaj Bratislavčania už aj Košičania sa budú voziť na autobusoch svetového výrobcu z bývalej, to vy tam máte, maštaľné rozhadzovacie vozy robili a teraz robia autobusy, ktoré zázračne uspejú v akomkoľvek tendre na Slovensku. Čo tam po tom, že praskajú, čo tam po tom, že to hrdzavie, čo tam koho po tom, hlavná vec, že je to z J&T. Áno, ešte aj tie autobusy a o tom ešte bude reč. Ja viem, že niekoho z toho hlava bolí, ale ešte o tom bude reč, lebo to, čo ste, to, čo urobili tí ľudia a akému riziku vystavili cestujúcich, tak za normálnych okolností, keby sme žili v normálnej krajine, tak niekto by sakramentsky musel hrýzať kosť. Tuná sa len vyškierate, všetci sa vyškierate a ešte provokujete, že olepíte, olepíte tie autobusy a trolejbusy MHD úžerníkmi. Ale raz tomu musí byť koniec. Aj tie autobusy, teda to som chcel povedať, že tie autobusy tam určite mali byť. To čaro tých autobusov sa ešte dozvedia aj ľudia, v čom spočíva čaro autobusov od SOR-u Libchavy. Ďakujem.
Laurenčík, Milan, podpredseda NR SR (2021-12-07):
(Hovorené súbežne s rečníkom.) Pán minister je v miestnosti.
Gašpar, Tibor, podpredseda NR SR (2024-09-10):
Ďakujem. Prerušujem rokovanie o tomto bode programu a pristúpime k ďalšiemu bodu. Nasleduje druhé čítanie o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. Vládny návrh zákona je pod tlačou tlač 311, spoločná správa výborov má tlač 311a. Prosím ministerku zdravotníctva Slovenskej republiky Zuzanu Dolinkovú, aby vládny návrh zákona odôvodnila. Nie je prítomná? (Reakcia z pléna.) Áno? (Krátka pauza do príchodu ministerky.) Takže nech sa páči, ešte raz prosím pani ministerku zdravotníctva Slovenskej republiky Zuzanu Dolinkovú, aby vládny návrh zákona odôvodnila. (Rokovanie v druhom čítaní o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 311.)
Pellegrini, Peter, predseda NR SR (2014-12-10):
Pán predseda výboru Jarjabek.
Pčolinská, Adriana, poslankyňa NR SR (2017-05-17):
Vážený pán predsedajúci, vážené panie poslankyne, vážení páni poslanci, dovoľte mi, aby som sa stručne aj ja ako spolupredkladateľka tohto návrhu vyjadrila k predloženému návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. Ako už pán poslanec Štarchoň vo svojom úvodnom vystúpení uviedol, cieľom predkladaného návrhu zákona je upraviť odvolávanie členov disciplinárnych komisií neverejných škôl a fakúlt, teda verejných vysokých škôl, ako aj rozširuje možnosti vysokých škôl udeľovať absolventom magisterského štúdia alebo študijného programu ďalšie akademické tituly. K predloženiu tohto návrhu zákona nás viedli praktické skúsenosti, v prvom rade praktické skúsenosti. Máme za to, že ak môže rektor, resp. dekan konkrétnej vysokej školy vymenovať členov disciplinárnych komisií, tak by mal zároveň mať možnosť týchto členov po predchádzajúcom súhlase akademického senátu aj odvolať. V súvislosti s druhým bodom, a síce s vysokoškolskými titulmi, s kolegami z nášho hnutia navrhujeme, aby aj slovenské vysoké školy mohli rozšíriť svoju ponuku študijných programov, pri ktorých by ich absolventi, pokiaľ by výučba bola prebiehala v inom, výlučne v inom ako štátnom jazyku, mohli získať akademické tituly LL.M. – Master Of Laws, MBA – Master of Business Admistration alebo MPH – Master of Public Health a nemuseli sa tak spoliehať len na spoluprácu so zahraničnými subjektmi a aj to len v rámci ďalšieho vzdelávania, tak ako je tomu doposiaľ. Navyše by sa zatraktívnila aj možnosť štúdia, pre potenciálnych uchádzačov o štúdium zo zahraničia, pre ktorých by sa za štandardných okolností, okolností tituly magister alebo inžinier boli teda menej atraktívnymi. Predkladaný návrh zákona môže byť alebo môže mať podľa môjho názoru aj multiplikačný efekt, pretože vysoké školy môžu získať ďalšie finančné prostriedky a zároveň ich to bude motivovať zamestnať jazykovo zdatných pedagógov, ktorí potom budú následne schopní publikovať v relevantných vedeckých časopisoch, čo v súčasnosti je tiež dôležitá, dôležité kritérium, ktoré sa snažíme nejakým spôsobom napĺňať a zvyšovať. Zároveň by akreditačná komisia mohla mať dosah na udeľovanie takýchto titulov a mohla by garantovať vyššiu úroveň kvality ako dnes, keď je možné získať tieto tituly prostredníctvom rôznych vzdelávacích inštitúcií pôsobiacich na slovenskom trhu, a to aj za pár tisíc eur za jeden rok bez toho, aby študent čo i len prišiel na výučbu. Vážené kolegyne, vážení kolegovia, verím teda, že vás naša novela vysokoškolského zákona oslovila a že tieto nami predkladané praktické návrhy na jeho doplnenie svojím hlasovaním podporíte. Ďakujem za pozornosť.
Laššáková, Jana, podpredsedníčka NR SR (2014-02-06):
Dávam vám slovo, stojíte pri pulte, rečníckom, takže...
Demian, Jaroslav, poslanec NR SR (2015-11-10):
Pán predseda, o bode č. 4 spoločnej správy nebudeme hlasovať, nakoľko sme schválili bod č. 5 spoločnej správy. Pán predseda, keďže sme odhlasovali body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Hlina, Alojz, poslanec NR SR (2013-09-04):
Ďakujem veľmi pekne. Pán kolega, naozaj, aj z vašej reči teda vyplynulo, že identifikujete chyby a že sa stali chyby. A ja nezávidím, teda koniec koncov nezávidím vôbec, ale už vôbec nezávidím pánovi ministrovi, že jak sa s tým naloží, lebo sa vám to celé žvejklo, jak sa hovorí. Viete, kvôli chamtivosti, kvôli určitej chamtivosti niektorých ľudí, ktorí objavili blue ocean, modrý oceán, v ktorom proste zistili, že to je obrovský trh, ako vydrieť peniaze z dôchodcov a neviem z koho, tak sekundárne vám to spôsobilo aj to, že sa vám to brzdí aj pri normálnych štandardných veciach. Áno. A to je podľa tej, z tej chamtivosti to celé vyplynulo. Prosím vás pekne, vy ste spôsobili, tento parlament spôsobil, že dôchodca je najlepší dlžník, najlepší dlžník, aký existuje. Nič nie je istejšie a lepší biznis, ako požičať cez nebankovku dôchodcovi a počkať, kým sa omešká, počkať dostatočne dlho, aby si, z požičaných 1000 euro bolo 3 000 euro, potom ich od neho trieskať, dať to exekútorovi, exekútor to dá na sociálku a sociálka posiela z dôchodku. Prosím vás pekne, keď budete ťažiť ropu v Kuvajte, tak nemáte také zhodnotenie financií, jak keď požičiate dôchodcovi na Slovensku. Takto sa zhodnocujú výborne peniaze. Niekto to objavil, niekto na to prišiel. Preto tým dôchodcom, proste to je normálne, to je, to sú nájazdy, preto tým dôchodcom nútia tie hrnce a hneď im vrazia pod nos úverovú zmluvu. Prosím vás, vy ste vytvorili tú hydru. Pán Burian, ako šéf finančného výboru to vytvoril, tú hydru. Vy ste zrušili RPMN. Prosím vás pekne, tá vaša ohlásená vojna proti šmejdom, to je kozmetika, lacná kozmetika z Poľska. Lacný make-up, ktorý by si nedala ani neviem aká, nejaká študentka. Prosím vás pekne, ak chcete robiť proti šmejdom, to musíte robiť ináč. A vy viete ako! Lenže to by niekoho bolelo. To by sa vám, možno niekto zavolal. Možno Burianovi by sa to nepáčilo. RPMN, licencie, ďaleko iné a dôslednejšie zákony... (Prerušenie vystúpenia časomerom.)
Laurenčík, Milan, podpredseda NR SR (2021-12-07):
Pani poslankyňa Ľubica Laššáková s faktickou poznámkou, nech sa páči.
Hort, Milan, podpredseda NR SR (2010-12-02):
Ďakujem. Pán poslanec, chcete položiť doplňujúcu otázku? Nech sa páči. Zapnite, prosím, mikrofón pánovi poslancovi Švantnerovi. Nech sa páči.